*Papp-Für János*

**Rímkitaláló találós kérdések**

1. Minden kerítésen kilát

hosszú nyakával a ….. (zsiráf)

2. Lábamon sok csípés sorba’,

nadrágomba bújt a ….. (bolha)

3. Szereti a banánt nagyon,

ő a hosszú farkú ….. (majom)

4. Gyorslábú a szomszéd Gyuszi,

mégis lehagyja a ….. (nyuszi)

5. Egész utca zeng, ha ugat

a kertben a csahos ….. (kutya)

6. Mekeg minden reggel, este

kisgidájával a ….. (kecske)

7. Sivatagban van a helye,

ott sétál a púpos ….. (teve)

8. Hét pöttyével alszik ma

a piros hátú ….. (katica)

9. Békákat kapdos el sorba’

sárga csőrével a ….. (gólya)

10. Minden nap a tavaszt leste,

mielőtt megjött a ….. (fecske)

11. Fogakkal van tele szája,

óceánban él a ….. (cápa)

12. Árnyékban néha elidőz,

erdőkben él a szelíd ….. (őz)

13. Kedvenc étele a vér,

fejen áll a ….. (denevér)

14. Cini-cini, így zenél

a fürge lábú kis ….. (egér)

15. Nincs kalap az ő fején,

sok tejet ad a ….. (tehén)

16. Mézet eszik, jó a kedve,

erdőkben cammog a ….. (medve)

17. Mindig nyávog jobbra-balra,

egeret üldöz a ….. (macska)

18. Nyolc karjával kapaszkodik,

tengerekben él a ….. (polip)